Official Journal L 210 , 20/08/2003 P. 0006 - 0010



Ir-Regolament tal-Kummissjoni (KE) Nru 1466/2003 tad-19 ta’ Awissu 2003 li jistabbilixxi l-istandard tal-marketing għal qaqoċċ u li jemenda r-Regolament (KE) Nru 963/98 IL-KUMMISSJONI TAL-KOMUNITAJIET EWROPEJ Wara li kkunsidrat it-Trattat li jistabbilixxi l-Komunitajiet Ewropej, Wara li kkunsidrat ir-Regolament tal-Kunsill (KE) Nru 2200/96 tat-28 ta’ Ottubru 1996 dwar l-organizzazzjoni komuni tas-suq tal-frott u l-ħaxix [1], kif l-aħħar emendat mir-Regolament tal-Kummissjoni (KE) Nru 47/2003 [2], u partikolarment l-Artikolu 2(2) u l-Artikolu 3(3)(c) tiegħu, Billi: (1) Il-qaqoċċ huma fost il-prodotti mniżżlin fl-Anness I għar-Regolament (KE) Nru 2200/96 għal liema standards għandhom jiġu adottati. Ir-Regolament tal-Kummissjoni (KE) Nru 963/98 tas-7 ta’ Mejju 1998 li jistabbilixxi l-istandards tal-marketing applikabbli lill-pastard u l-qaqoċċ [3], kif l-aħħar emendat mir-Regolament (KE) Nru 46/2003 [4], għandu jiġi emendat fir-rigward għad-definizzjoni tat-tipi ta’ qaqoċċ "Poivrade" u "Bouquet". (2) Fl-interess taċ-ċarezza, l-istandards applikabbli lill-qaqoċċ għandhom jiġu stabbiliti f’Regolament separat u r-Regolament (KE) Nru 963/98 għandu jiġi emendat skond dan. Għal dak l-iskop, u fl-interess tal-preservazzjoni tat-trasparenza fis-suq dinji, konsiderazzjoni għandha tiġi meħuda ta’ l-istandard għal qaqoċċ irrakkomandata mill-Grupp ta’ Ħidma fuq l-Istandardizazzjoni ta’ Prodotti li Jitħassru u l-Iżvilupp tal-Kwalità tal-Kummissjoni Ekonomika għall-Ewropa tan-Nazzjonijiet Uniti (UN/ECE). (3) L-applikazzjoni ta’ l-istandards ġodda għandha tneħħi prodotti ta’ kwalità mhux soddisfaċenti mis-suq, iġġib l-produzzjoni in konformità mall-ħtiġijiet tal-konsumatur u tiffaċilita l-kummerċ ibbażat fuq kompetizzjoni ġusta, b’hekk tgħin biex tittejjeb il-vantaġġi. (4) L-istandards huma applikabbli fl-istadji tal-marketing kollha. It-trasport għal distanza twila, il-ħażna għal ċertu perjodu u l-proċessi varji li jagħdu minnhom il-prodotti jistgħu jikkawżaw xi grad ta’ deterjorament minħabba l-iżvilupp bijoloġiku tal-prodotti jew in-natura tagħhom li jitħassru. Konsiderazzjoni għandha tiġi meħuda ta’ dan id-deterjorament meta qed tiġi applikata l-istandard fl-istadji tal-marketing li jiġu wara d-dispaċċ. Peress li prodotti fil-klassi "Extra" għandhom ikunu rranġati u ppakkjati b’kawtela partikolari, in-nuqqas ta’ freskezza u n-nefħa biss għandhom jiġi meħudin in konsiderazzjoni fil-każ tagħhom. (5) Certi varjetajiet ta’ qaqoċċ prodotti fir-reġjuni Taljani tas-Sqallija, Puglia, Sardegna, Campania, Lazio u t-Toskana huma tradizzjonalment mibjugħa fir-regjun ta’ produzzjoni f’mazzi mdawra minn weraq u bi zkuk itwal minn 10 ċentimetri. Fuq it-talba ta’ l-Italja, din il-prattika tal-marketing ġiet awtorizzata mir-Regolament tal-Kummissjoni (KE) Nru 448/97 tas-7 ta’ Marzu 1997 li tidderoga, għal ċerti reġjuni fl-Italja, mill-istandards tal-kummerċ stabbiliti għall-qaqoċċ [5]. Sabiex ikunu kkjarifikati u ssimimplifikati regoli tal-Komunità, dik id-deroga għandha tiġi integrata f’dan ir-Regolament u r-Regolament Nru 448/97 għandu jiġi mħassar. (6) Il-miżuri previsti f’dan ir-Regolament huma skond l-opinjoni tal-Kumitat ta’ Ġestjoni għall-Frott u l-Ħaxix, ADOTTAT DAN IR-REGOLAMENT: Artikolu 1 L-istandard tal-marketing għall-qaqoċċ li jaqaw fil-kodiċi NM 07091000 għandu jkun kif stabbilit fl-Anness. L-istandard għandu jgħodd fl-istadji tal-marketing kollha taħt il-kondizzjonijiet stabbiliti fir-Regolament (KE) Nru 2200/96. Madankollu, fi stadji wara d-dispaċċ, il-prodotti jistgħu juru fejn għandu x’jaqsam mad-dispożizzjonijiet ta’ l-istandard: (a) nuqqas żgħir ta’ freskezza u nefħa, (b) għal prodotti ggradati fi klassijiet barra mill-klassi "Extra", deterjorament \g]ir min]abba l-i\vilupp tag]hom u t-tendenza tag]hom li ji]assru. Artikolu 2 1. B’deroga mill-Anness, il-qaqoċċ prodotti fir-reġjuni Taljani ta’ Sqallija, Puglia, Sardegna, Campania, Lazio u Toskana jistgħu jiġu mibjugħa min-negozju tal-bejgħ ġo dawn ir-reġjuni f’mazzi mdawra b’ weraq u zokk itwal minn 10 ċm. 2. Għall-iskopijiet ta’ l-applikazzjoni tal-paragrafu 1, kull kunsinna għandha jkollha, barra mill-informazzjoni meħtieġa oħra, l-indikazzjoni li ġejja fuq id-dokument jew notifika msejħa fl-Artikolu 5(2) tar-Regolament (KE) Nru 2200/96: "Destinato alla vendita al dettaglio unicamente in… (reġjun ta’ produzzjoni)" Artikolu 3 Ir-Regolament (KE) Nru 963/98 hu emendat kif ġej: 1. Fit-titolu, il-kliem "u qaqoċċ" huma mħassrin. 2. L-Artikolu 1(1) hu mibdul b’dan li ġej: "1. L-istandard tal-marketing għal pastard li jaqaw fil-kodiċi NM 0704 10 għandu jkun kif stabbilit fl-Anness." 3. L-Anness II hu mħassar. 4. Fl-Anness I, il-kliem "L-Anness I" huma mibdula bil-kelma "L-Anness". Artikolu 4 Ir-Regolament (KE) Nru 448/97 hu mħassar. Artikolu 5 Dan ir-Regolament għandu jidħol fis-seħħ fl-20 il-ġurnata wara dik tal-pubblikazzjoni tiegħu fil-Ġurnal Uffiċjali ta’ l-Unjoni Ewropea. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fid-19 ta’ Awissu 2003. Ghall-Kummissjoni Franz Fischler Membru tal-Kummissjoni [1] ĠU L 297, tal-21.11.96, p. 1. [2] ĠU L 7, tal-11.1.3, p. 64. [3] ĠU L 135, tat-8.5.98, p. 18. [4] ĠU L 7, tal-11.1.3, p. 61. [5] ĠU L 68, tat-8.3.1997, p. 17. -------------------------------------------------- L-ANNESS L-ISTANDARD GĦAL QAQOĊĊ I. DEFINIZZJONI TAL-PRODOTTI Dan l-istandard japplika lill-irjus tal-qaqoċċ tal-varjetajiet (cultivars) imkabbrin mill-Cynara scolymus L. li għandu jkun fornit frisk lill-konsumatur, qaqoċċ għall-ipproċessar industrijali huma esklużi. L-ismijiet "Poivrade" u "Bouquet" jirreferu għal qaqoċċ żgħir fl-età li għandu l-forma ta’ kon tat-tip vjola. II. DISPOSIZZJONIJIET LI JIRRIGWARDAW IL-KWALITÁ L-iskop ta’ l-istandard hu li jiddefinixxi l-ħtiġijiet ta’ kwalità għal qaqoċċ, wara l-preparazzjoni u l-ippakkjar. A. Ħtiġijiet minimi Fil-klassijiet kollha, bla ħsara għad-dispożizzjonijiet speċjali għal kull klassi u t-tolleranzi permessi, il-qaqoċċ għandu jkun: - intatt, - b’saħħtu; il-prodott affettwat mit-tinwir jew mid-deterjorament hekk li jagħmlu mhux tajjeb għall-konsum jiġi mwarrab, - nadif, prattikament ħieles minn kull materja barranija li tista’ tidher bl-għajnejn, - frisk fl-apparenza, u partikolarment li ma jurix ebda sinjal ta’ dbiel, - prattikment ħieles minn insetti jew annimali li jeqirdu, - prattikament ħieles mill-ħsara kawżata mill-insetti jew annimali li jeqirdu, - ħieles minn umdità mhux tas-soltu fuq barra, - ħieles minn kull riħa u/jew togħma barranija. L-izkuk għandhom ikunu maqtugħin sewwa u m’għandhomx ikunu itwal minn 10 ċm. Din id-dispożizzjoni ta’ l-aħħar mhijiex applikabbli lill-qaqoċċ ippakkjat f’mazzi, jiġifieri: magħmul minn ċerta numru ta’ rjus maqfulin flimkien madwar l-izkuk, jew lill-qaqoċċ tal-varjetà "Spinoso". L-iżvilupp u l-kondizzjoni tal-qaqoċċ għandu jkun tali li jħallihom: - jifilħu għat-trasprot u t-tqandil bl-idejn, u - jaslu f’kondizzjoni sodisfaċenti fil-post tad-destinazzjoni. B. Klassifika Il-qaqoċċ huma kklassifikati fi tlett klassijiet iddefiniti hawn taħt: (i) Il-Klassi "Extra" Qaqoċċ f’din il-klassi għandu jkun ta’ kwalità superjuri. Għandhom ikunu karatteristiċi tal-varjetà u/jew tip kummerċjali. L-iskaldi ċentrali għandhom ikunu magħluqin sew, skond il-varjetà. Għandhom ikunu ħielsa minn difetti bl-eċċezzjoni ta’ difetti superfiċjali żgħar ħafna tal-qoxra ta’ l-iskaldi sakemm dawn ma jaffettwawx l-apparenza ġenerali tal-prodott, il-kwalità tiegħu, l-manteniment ta’ kwalità u l-preżentazzjoni fil-pakkett. Il-kanali fil-bażi m’għandhomx juru l-bidu ta’ linifikazzjoni. (ii) Il-Klassi I Il-qaqoċċ f’din il-klassi għandhom ikunu ta’ kwalità tajba. Għandhom ikunu karatteristiċi tal-varjetà u/jew tip kummerċjali. L-iskaldi ċentrali għandhom ikunu magħluqin sew, skond il-varjetà. Id-difetti zgħar li ġejjin, madankollu, jistgħu ikunu permessi sakemm dawn ma jaffetwawx l-apparenza ġenerali tal-prodott, il-kwalità tiegħu, l-manteniment ta’ kwalità u l-presentazzjoni fil-pakkett: - difett żgħir fil-forma, - deterjorament żgħir minħabba ġlata (xaqqijiet), - tbenġil żgħir ħafna. Il-kanali fil-bażi m’għandhomx juru l-bidu ta’ linifikazzjoni. (iii) Il-Klassi II Din il-klassi tinkludi qaqoċċ li ma jikkwalifikawx għal inklużjoni fil-klassijiet għola, imma li jissodisfaw il-ħtiġijiet minimi speċifikati hawn fuq. Jistgħu jkunu ftit miftuħin. Id-difetti li ġejjin jistgħu jkunu permessi sakemm il-qaqoċċ iżommu l-karatteristiċi essenzali tagħhom fir-rigward tal-kwalità, l-manteniment ta’ kwalità u l-preżentazzjoni: - difetti fil-forma, - deterjorament minħabba ġlata (qaqoċċ "nipped"), - tbenġil żgħir, - tebgħat żgħar fuq l-skaldi ta’ barra, - bidu ta’ linifikazzjoni tal-kanali fil-bażi. III. DISPOSIZZJONIJIET LI JIRRIGWARDAW IL-GĦOTI TAD-DAQS Id-daqs hu stabbilit mid-dijametru massimu tat-taqsima eqwatorjali tar-ras. Id-dijametru massimu hu stabbilit għal 6 ċm. L-iskala mogħtija hawn isfel hi ta’ bilfors għall-Klassi "Extra" u l-Klassi I u b’għażla għall-Klassi II: - dijametru ta’ 13 ċm u iżjed, - dijametu minn 11-il ċm sa, imma eskluż 13–il ċm, - dijametru minn 9 ċm sa, imma eskluż 11-il ċm, - dijametru minn 7,5 ċm sa, imma eskluż 9 ċm, - dijametru minn 6 ċm sa, imma eskluż 7,5 ċm. Barra dan, dijametru minn 3,5 ċm sa, imma eskluż 6 ċm hu permess għal qaqoċċ tat-tip "Poivrade" u t-tip "Bouquet". IV. DISPOSIZZJONIJIET LI JIRRIGWARDAW IT-TOLLERANZI Tolleranzi fir-rigward tal-kwalità u d-daqs għandhom ikunu permessi f’kull pakkett tal-prodott li ma jissodisfax il-ħtiġijiet tal-klassi indikata, A. Tolleranzi fir-rigward tal-kwalità (i) Il-Klassi "Extra" 5 % min-numru ta’ qaqoċċ li ma jissodisfax il-ħtiġijiet tal-klassi, imma li jilħaq dawk tal-Klassi I jew, eċċezzjonalment, li jaqaw fit-tolleranzi ta’ dik il-klassi. (ii) Għall-Klassi I 10 % min-numru ta’ qaqoċċ li ma jissodisfax il-ħtiġijiet tal-klassi, imma li jilħaq dawk tal-Klassi II jew, eċċezzjonalment, li jaqaw fit-tolleranzi ta’ dik il-klassi. (iii) Għall-Klassi II 10 % min-numru ta’ qaqoċċ li ma jissodisfax il-ħtiġijiet tal-klassi, u lanqas il-ħtiġijiet minimi, bl-eċċezzjoni ta’ prodotti afftettwati mit-tinwir jew kwalunkwe deterjorazzjoni oħra li tagħmlu mhux tajjeb għal konsum. B. Tolleranzi fir-rigward tad-daqs Għall-klassijiet kollha (jekk mogħtija daqs): 10 % min-numru ta’ qaqoċċ li ma jissodisfax il-ħtiġijiet fir-rigward ta’ l-għoti ta’ daqs u d-daqs indikat, imma li hu in konformità mad-daqs immedjatament fuq u/jew taħt dak speċifikat, b’minmu ta’ 5 ċm fi dijametru għal qaqoċċ ikklassifikat fl-iżgħar daqs (6 sa 7,5 ċm). l-ebda tolleranza fir-rigward tad-daqs hi permessa għal qaqoċċ tat-tip "Poivrade" jew it-tip "Bouquet". V. DISPOSIZZJONIJIET LI JIRRIGWARDAW IL-PREŻENTAZZJONI A. L-uniformità Il-kontenuti ta’ kull pakkett għandhom ikunu uniformi u jkunu jinsabu fihom biss qaqoċċ ta’ l-istess oriġini, varjetà jew tip kummerċjali, kwalità u daqs (jekk mogħtija daqs). Il-parti li tidher tal-kontenuti tal-pakkett għandha tkun rappreżentattiva tal-kontenuti kollha. Minkejja d- dispożizzjonijiet ta’ qabel f’dan il-punt, prodotti koperti minn dan ir-Regolament jistgħu jkunu mħalltin, f’pakketti għall-bejgħ ta’ piż net ta’ tlett kilogrammi jew inqas, b’tipi differenti ta’ frott u ħaxix frisk fuq il-kondizzjonijiet stabbiliti mir-Regolament tal-Kummissjoni (KE) Nru 48/2003(1). B. L-ippakkjar Il-qaqoċċ għandu jkun ippakkjat f’tali mod li l-prodott ikun protett b’mod xieraq. Il-materjali wżati ġewwa l-pakkett iridu jkunu ġodda, nodfa u ta’ kwalità hekk li jevitaw illi jikkawżaw kwalunkwe ħsara fuq barra u fuq ġewwa tal-prodott. L-użu ta’ materjali, partikolarment karta jew timbri, li għandhom speċifikazzjonijiet tal-kummerċ hu permess sakemm l-istampar jew l-immarkar ġie magħmul b’inka jew kolla li mhumiex tossiċi. Il-pakketti għandhom ikunu ħielsa mill-materja barranija kollha. VI. DISPOSIZZJONIJIET LI JIRRIGWARDAW L-IMMARKAR Kull pakkett għandu jkollu d-dettalji li ġejjin f’ittri f’grupp fuq l-istess naħa, mmarkat f’mod li jinqara’ u li hu permanenti, u viżibbli minn barra: A. L-identifikazzjoni Min jippakkja u/jew min jiddispaċċja: isem u indirizz jew marka tal-kodiċi maħruġa jew aċċettata uffiċjalment. Madankollu, fil-każ fejn marka tal-kodiċi hi wżata, ir-referenza "Min jippakkja u/jew min jiddispaċċja (jew abbrevjazzjonijiet ekwivalenti)" għandu jkun indikat fi prossimitá viċina għall-marka tal-kodiċi. B. In-natura tal-prodott - "Qaqoċċ", jekk il-kontenuti mhumiex viżibbli minn barra, - L-isem tal-varjetà għall-Klassi "Extra", - "Poivrade" jew "Bouquet", fejn xieraq, - "Spinoso", fejn xieraq. C. L-oriġini tal-prodott Il-pajjiż ta’ l-oriġini u, b’għażla, id-distrett fejn hu mkabbar jew l-isem nazzjonali, reġjunali jew lokali tal-post. D. L-ispeċifikazzjonijiet kummerċjali - Il-Klassi, - Numru ta’ rjus, - Daqs (jekk mogħti daqs) espress fi dijametri minimi u massimi ta’ l-irjus. E. Il-marka uffiċjali tal-kontroll (b’għażla) --------------------------------------------------